Yoshio Nakajima brugte alt andet end pensler, da han i dag kreerede et værk foran det fremmødte publikum til sin fernisering. Han åbnede i dag udstillingen 'Son of the Sun' i Kunstcenteret i Dronninglund. Den japanske kunstner har boet i Skandinavien i de sidste 50 år, og mange af værkerne på udstillingen er fra denne periode. Der vises dog også enkelte værker, der dateres helt tilbage fra 1953. Kunstneren har tidligere arbejdet sammen med Jens Jørgen Thorsen, Nash og flere fra Fluxus-bevægelsen. Denne bevægelse er blandt andet kendt for at mikse forskellige kunstarter. Yoshio Nakajima har da også valgt at mikse kunstarter ved denne fernisering, da han ledsages af både en japansk model og en japansk danser. Udstillingen vises frem til 29. maj.

Referat:
Yoshio Nakajima, der er en verdensberømt japansk kunstner, åbnede i dag sin udstilling på Dronninglund Kunstcenter.